अश्विन बोले- मैं क्या करूं, जॉब छोड़ दूं? रवींद्र जडेजा के साथ रील भी बनाई
India vs Australia Ahmedabad Test - R Ashwin Reaction To Cheteshwar Pujara Bowling Goes Viral - BGT यानी बॉर्डर गावस्कर ट्रॉफी का आखिरी मैच अहमदाबाद में खेला गया। मैच के पांचवें दिन ऑस्ट्रेलिया के कप्तान स्टीव स्मिथ और मार्नस लाबुशेन तीसरे सेशन में बैटिंग कर रहे थे।
बॉर्डर-गावस्कर ट्रॉफी (BGT) का आखिरी मैच अहमदाबाद में खेला गया। मैच के पांचवें दिन ऑस्ट्रेलिया के कप्तान स्टीव स्मिथ और मार्नस लाबुशेन तीसरे सेशन में बैटिंग कर रहे थे। तभी भारत के कप्तान रोहित शर्मा ने चेतेश्वर पुजारा को बॉलिंग करने का मौका दिया। पुजारा ने एक ओवर बॉलिंग कर एक ही रन दिया।
पुजारा प्रमुख रूप से बैटिंग करने के लिए जाने जाते हैं, लेकिन टेस्ट मैच ड्रॉ होते देख कप्तान रोहित ने पुजारा से बॉलिंग करवाई। पुजारा लेग ब्रेक स्पिन बॉलिंग करते हैं।
वायरल हुआ ट्वीट
पुजारा को बॉलिंग करते देख उनके टीम-मेट रविचंद्रन अश्विन ने ट्वीट किया। उन्होंने चेतेश्वर पुजारा का गेंदबाजी करते हुए फोटो लगाया और उस पर लिखा कि मैं क्या करूं, जॉब छोड़ दूं? अश्विन का ये ट्वीट सामने आते ही वायरल हो गया। मैच के बाद अश्विन ने जडेजा के साथ अक्षय कुमार की एक मूवी के सीन पर रील भी बनाई।
पुजारा के नाम 6 विकेट 
पुजारा के गेंदबाजी करियर की बात करें तो उन्होंने टेस्ट में अब तक 103 मैचों में 3 ओवर ही फेंके हैं। उन्हें अब तक एक भी विकेट नहीं मिला। जबकि फर्स्ट क्लास के 245 मैचों में 43 ओवर फेंककर 6 विकेट चटकाए हैं।
अक्षय कुमार की मूवी पर रील भी बनाई 
अश्विन और जडेजा ने अहमदाबाद टेस्ट के बाद भारतीय ड्रेसिंग रूम में अक्षय कुमार की फिल्म 'दीवाने हुए पागल' के कॉमेडी सीन पर रील बनाई। अश्विन ने खुद अपने इंस्टाग्राम अकाउंट पर वीडियो शेयर किया। वहीं, फिल्म RRR के ऑस्कर मिलने की खुशी में दोनों फिल्म के गाने नाटू-नाटू थिरकते हुए भी नजर आए।
अब देखें मैच से जुड़े कुछ ट्वीट
स्मिथ ने रिव्यू लेना चाहा, लेकिन बाॅलर और फिल्डर के मना कर दिया। इससे स्मिथ नाराज दिखे।
